Wikileaks : Kosovo-yfirlýsing gæti stefnt framboði til öryggisráðs í voða Bandaríkjamenn þrýstu mjög á um það á sínum tíma að Íslendingar viðurkenndu sjálfstæði Kosovo . Í skjölunum sem Wikileaks hafa afhjúpað kemur fram að Bandaríkjamenn töldu Íslendinga draga lappirnar í málinu og velti Carol van Voorst þáverandi sendiherra því fyrir sér hvort framboð Íslands til setu í öryggisráði Sameinuðu þjóðanna væri að valda tregðu hjá íslenskum ráðamönnum að viðurkenna Kosovo . 28. febrúar árið 2008 vitnar Van Voorst meðal annars til samtals við Grétar Má Sigurðsson , þáverandi ráðuneytisstjóra þar sem hún gengur á eftir því við hann að Íslendingar viðurkenni sjálfstæði landsins . Grétar mun aðeins hafa svarað „ bráðum " þegar hún þrýsti á um klára dagsetningu , og sagði hann „ ýja að því " að skiptar skoðanir væru um málið innan ríkisstjórnarinnar . „ Þrátt fyrir að enginn heimildarmaður okkar innan úr ríkisstjórninni hafi bryddað upp á því beint , teljum við að „ skiptar skoðanir í ríkisstjórninni " skýrist af ótta við að framboð Íslands til setu í öryggisráðinu gæti verið í hættu . " Van Voorst segir að Íslendingar séu hræddir um að yfirlýsing af þeirra hálfu um sjálfstæði Kosovo muni pirra Rússa . Því sé allt reynt til þess að finna tímasetningu sem myndi á sem minnstan hátt pirra Rússa og um leið draga úr pirringi Bandaríkjamanna og annarra ríkja sem þrýsti á um að sjálfstæðið verði viðurkennt . Íslendingar viðurkenndu síðan sjálfstæði Kosovo skömmu síðar , eða 5. mars 2008 . Tal um fjárhagsaðstoð Rússa við Ísland í bankahruninu í októberbyrjun 2008 var tilefni vangaveltna í sendiráði Bandaríkjanna á Íslandi um hvort Bandaríkjastjórn þyrfti að hafa hér frekari hönd í bagga . Þann 26. maí 2006 , hálfum öðrum mánuði eftir að Bandaríkjamenn tilkynntu um brottför hersins , skrifar Carol Van Voorst sendiherra stjórnvöldum í Washington greinargerð um þá kenningu Vals Ingimundarsonar sagnfræðings , að væri Davíð Oddsson enn forsætisráðherra myndu Bandaríkjamenn ekki hafa kallað herinn heim . Þetta er meðal þess sem kemur fram í pistli Bjarna heimasíðu hans á samskiptavefnum Facebook .